hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hbs_lat hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu en hu hu hu hu hu hu hu hu hu hu hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló - 2015. május 29. • SZEF - Szakszervezetek Együttműködési Fóruma
Városligeti fasor 10. Budapest H-1068
A NYUSZET nyílt levele a Miniszterelnöknek
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
Cikkajánló – 2015. május 29.
Becsapva és kisemmizve! – A szociális ágazat tiltakozó menete
A Szociális Ágazati Sztrájkbizottság az egyeztetések eredménytelenségére tekintettel megszakította a sztrájktárgyalásokat a Kormánnyal.  A szociális ágazat követeléseinek nyomatékosítására a Sztrájkbizottság 2015. május 29-ére, 17 órától vonulásos demonstrációt szervez, és felhívja az ágazat valamennyi dolgozóját és ellátottját, hogy részvételével támogassa azt.
Becsapva és kisemmizve: tüntetők vonulnak a Kossuth térre
Síppal, dobbal vonulnak pénteken a Parlament elé a szociális ágazat dolgozói, hogy zajos nemtetszésüket fejezzék ki kormányzati tárgyalópartnerük rugalmatlansága miatt. Az ágazat sztrájkbizottsága ugyanis két éve arról tárgyal a kormánnyal, hogy erre a szférára is terjesszék ki az egészségügyi bértáblát, rendezzék életkörülményeiket. Sikertelenül.
A közszolgák faképnél hagyták a kormányt
A Magyar Köztisztviselők, Közalkalmazottak és Közszolgálati Dolgozók Szakszervezete közleménye: Az Országos Közszolgálati Érdekegyeztető Tanács mai ülésén a Kormány gyakorlatilag visszautasította a Munkavállalói Oldal valamennyi követelését. A közszolgák képviselői felfüggesztették a tárgyalásokat. Visszatérésük feltétele, hogy Varga Mihály valódi mandátummal és ajánlattal hívja őket a tárgyalóasztalhoz.
Közmunkásokkal spórolhatnak az állami intézmények
Bő egy éve tart a gyakorlat, miszerint különböző állami intézményekben – polgármesteri hivatalokban, földhivatalokban, adóosztályokon, stb. – irodai, karbantartói és gondnoki feladatokra közmunkásokat alkalmaznak, sokszor azért is, mert a közalkalmazottaknál jóval olcsóbbak és bérüket akár 95 százalékban is támogathatja az állam – tudta meg a Figyelő egy közszférában dolgozó forrástól. Tájékoztatása szerint a fenntartó minisztériumok tisztában vannak vele, hogy az intézmények így spórolnak.
Utcára vonulnak a szociális dolgozók
Ma délután demonstrálnak a szociális dolgozók. A bölcsődei és gyermekvédelmi szakemberek, a szociális munkások és az idősgondozók szociáliséletpálya-modellt és mindenkire kiterjedő béremelést szeretnének, valamint azt, hogy fizetésük érje el az egészségügyi béreket.
A szociális dolgozókat is díjazza az Aranyanyu
Ötéves lett a Richter Aranyanyu Díj, amely az idei évben már a szociális területen dolgozó nők munkáját is elismeri – mondta lapunknak Beke Zsuzsa, a Richter Gedeon Nyrt. PR és kormányzati kapcsolatok vezetője.
Újabb ígéretét szegte meg a kormány
Amikor tavaly aláírták az idei évre szóló bérmegállapodást, a szakszervezetek – cserében azért, hogy elfogadták a korábban kevésnek tartott 3,4 százalékos emelést – alkut kötöttek arról, hogy április 30-ig megegyezés születik egyebek mellett a veszélyes munkakörökben foglalkoztatottak számára biztosítandó kedvezményekről, tehát a korkedvezményes nyugdíjról. A határidő eredménytelenül letelt.
A VDSZ mozgósít – szakszervezetek szolidárisak a szociális ágazattal
Közös tiltakozásra szólítja fel a hazai szakszervezeteket a szociális dolgozókkal és a pedagógusokkal szolidáris, a harcukat támogató vegyipari szakszervezet. A VDSZ csatlakozik a becsapott és kisemmizett ágazat május 29-ére szervezett tüntetéséhez, s elvárja, hogy a versenyszférában működő többi szakszervezet is vegyen részt a demonstráción.
„Ha nem segítenek, Magyarország vonul az utcára”
Ha vezető pozícióban ülne, nem engedné, hogy a problémák ne jussanak el a felső vezetésig. Márpedig az egészségügyben ma ez van: Sándor Mária szerint a kórházigazgatók felfelé azt bizonygatják, hogy ennyi nővérrel és orvossal is elműködik a rendszer. A „fekete ruhás nővér” a hvg.hu-nak beszélt a tüntetések felhajtóerejéről, a kormánnyal folyó tárgyalásokról, a szerinte megbukott szakszervezetekről, és hogy a harcot nem fogja feladni.
Kilenc évfolyamos lehet az elemi
Úgy tűnik mégis van legalább egy dolog amiben a kormánypárti politikusok és az MSZP-s képviselők is egyetértenek: az általános iskola kilenc évfolyamosra bővítése. Sőt, a Pedagógusok Szakszervezete is szorgalmazza a módosítás bevezetését. A tervek szerint 2017 szeptemberétől alakulna át az alapozó oktatás.
Rezidensszövetség: érdemi forrásbővítés kell az egészségügyben
A Magyar Rezidens Szövetség (MRSZ) érdemi forrásbővítés nélkül nem látja biztosítottnak a betegek biztonságos ellátását, és a megfelelő mértékű munkabérek előteremtését.
A kiégés a legnagyobb veszély a magyar munkavállalókra
Az aktív magyar munkavállalók 86%-a kisebb vagy nagyobb mértékben ki van égve – derült ki a Selfmapping HR teszt legújabb kutatásából. Noha a kiégés a legveszélyesebb és a leggyakoribb pszichés stresszbetegség, odafigyeléssel el lehet kerülni.
Szakszervezetek: vonják vissza a reklámtörvényt módosító javaslatot!
A reklámtörvényt módosító javaslat azonnali visszavonására kérik a kormányt a Magyar Reklámszövetség és társszövetségei, a szakmai szervezetek szerint a médiapiac ilyen mértékű szabályozása szakmailag indokolatlan és a teljes gazdaság számára veszélyes.
Elegük lett a vízműveseknek!
Megkezdi az országos demonstráció előkészítését a Vízügyi Közszolgáltatási Dolgozók Szakszervezete (VKDSZ). A szakszervezet szerint alacsony az ágazati átlagkereset, több munkáltatónál felfüggesztették vagy csökkentették a dolgozók béren kívüli juttatásait. A VKDSZ vezetői eddig eredménytelenül tárgyaltak a bérfelzárkóztatásról, illetve az integráció miatt kialakult bérfeszültségek felszámolásáról, ezért a tagság úgy látja, hogy határozottabb fellépésre van szükség.
73 ezerrel többen dolgoznak
A foglalkoztatottak létszáma 4 millió 141 ezer volt február-áprilisban, 73 ezerrel több, mint egy évvel korábban – közölte a Központi Statisztikai Hivatal. A foglalkoztatási ráta minden korosztályban nőtt.
A munkahelyek száma is nőtt, emeli ki a Fidesz
Nemcsak a foglalkoztatottak, hanem a munkahelyek száma is nőtt a tavalyi év azonos időszakához képest – mondta Dunai Mónika, a Fidesz szóvivője az M1 aktuális csatorna péntek reggeli műsorában.
Közfoglalkoztatás: ilyen feladatokat is lehet ezentúl választani
A közfoglalkoztatottak is vállalhatnak idénymunkát, a dolgozókat törvény védi majd, hogy amíg így tevékenykednek, megmaradjon az eredeti munkaviszonyuk
Zombor: 300 milliárd hiányzik a rendszerből
Kicsivel több visszafogottságot javasolt a kórházszövetségnek az egészségügyi államtitkár, amikor lapunk arra kérte, hogy reagáljon Velkey György elnök közleményére.
A közszféra korrupciós kockázatai – Az ÁSZ integritásfelmérése
Ötödik alkalommal folytatja le a közszféra korrupciós kockázatait feltérképező integritásfelmérését az Állami Számvevőszék (ÁSZ) – tájékoztatott a szervezet projektvezetője csütörtökön.
Kell-e kvóta a női vezetők megfelelő arányának biztosításához?
Megoszlott a női vezetők véleménye a Világgazdaság Nők az üzleti csúcson 2015 című konferenciájának kerekasztal-beszélgetésén arról, hogy szükséges-e kvótát bevezetni a női vezetők arányára. Abban azonban egyetértettek, hogy a társadalomnak változnia kellene ahhoz, hogy elfogadja a női vezetőket.
Átment a törvény: rengeteg változás jön az oktatásban
Új intézményfajtákat, szakgimnáziumokat és új típusú szakközépiskolákat vezetnek be jövő szeptembertől a köznevelési törvény most elfogadott módosításával.
Kovács Zoltán szerint tagállami hatáskörben kell tartani a bevándorlók kezelését
A kormány továbbra is ellenzi a kvótarendszert. Tagállami hatáskörben kell tartani a bevándorlók kezelését – mondta Kovács Zoltán kormányszóvivő az M1 aktuális csatorna péntek reggeli műsorában.
Komoly bírságokat fizethet a NAV
Komoly kompenzáció illetné meg a jövőben az adófizetőket, ha az adóhivatal valamilyen hibát követ el, illetve a tervek szerint a mostani kétszeresére emelkedhet az az összeg, amely a hatóság késlekedése esetén az ügyfélnek kamatként járna – számol be a Napi Gazdaság pénteki száma.
Így évekig nem lesz nyugdíjemelés Magyarországon
A kormány 2019-ig tartó 5 éves kitekintéséből megtudjuk, mik az államháztartás várható számai. A kabinet orvosolni próbálja azt a problémát, hogy jelenleg többe kerül a nyugdíjrendszer és az egészségügy, mint amennyit erre a célokra járulékokból beszed az állam, ráadásul úgy, hogy igen magas a járulékok szintje. Ennek azonban ára van.
Vasárnapig lehet elkölteni a SZÉP-kártyákra 2013-ban utalt összegeket
Május végéig, vasárnapig lehet elkölteni a SZÉP-kártyákra 2013-ban utalt összegeket, a Nemzetgazdasági Minisztérium (NGM) összesítése szerint még 1,47 milliárd forint vár elköltésre a feltöltött 67,8 milliárd forintból.
Magyarország ott is öreg, ahol fiatal
Semmi biztató nem rajzolódik ki abból az országos kortérképből, amelyet az Otthontérkép állított össze a KSH 2001 és 2011 közötti adatai alapján. A lassú elöregedés és a népesség fogyása folyamatos, a gyarapodó Pest megye növekedése is csak időleges, főként az elmúlt évtizedekben Budapestről kirajzottakra és az ő gyermekeikre épül.
Kapkodnak a széthulló múzeumi negyed darabjai után
Óbuda is bejelentkezett a Liget Budapest Projektből kieső múzeumokra. A Fő tér körül formálódó „múzeumi körzethez” ugyanis kiválóan illeszkedne a Liget-projektből kiszoruló Fotó Múzeum.
A NYUSZET nyílt levele a Miniszterelnöknek
A NYUSZET szeptember 25-én nyílt levelet intézett az Idősek Tanácsa elnökéhez, Orbán Viktor miniszterelnökhöz. A szervezet — melynek tagja a SZEF Nyugdíjas Választmánya is — ebben a válságos, régen nem
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.